S-1334/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 6. september 2011, á hendur D-kk-þgf R-kk-þgf J-kk-þgf, kt. 000000-0000, Þrastarhólum 6, Reykjavík, fyrir líkamsárás með því að hafa að morgni sunnudagsins 22. ágúst 2010, framan við skemmtistaðinn 101 í Hafnarstræti, Reykjavík, kýlt V-kk-þf S-kk-þf J-kk-þf, kt. 000000-0000, hnefahöggi í andlitið, með þeim afleiðingum að hann hlaut skurð innanvert á neðri vör.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu V-kk-ef S-kk-ef J-kk-ef, kt. 000000-0000, er þess krafist að ákærði verði dæmdur til greiðslu miskabóta að fjárhæð 259.000 krónur með vöxtum samkvæmt 8. gr. laga um vexti og verðtryggingu nr. 38/2001 frá tjónsdegi, 22. ágúst 2010, en síðan með dráttarvöxtum samkvæmt 9. gr., sbr. 1. mgr. 6. gr. vaxtalaga frá þeim tíma sem mánuður var liðinn frá því krafa var birt ákærða til greiðsludags.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október 1991. Hann hefur ekki áður sætt refsingu svo kunnugt sé. Ákærði er ungur að árum og hefur gengist greiðlega við broti sínu. Að því virtu, og atvikum málsins að öðru leyti, þykir rétt að fresta ákvörðun um refsingu ákærða og skal hún falla niður að liðnum tveimur árum frá birtingu dóms þessa haldi hann almennt skilorð samkvæmt 57. gr. almennra hegningarlaga.

V-kk-nf S-kk-nf J-kk-nf hefur krafist skaðabóta úr hendi ákærða að fjárhæð 259.000 krónur auk vaxta og er krafan sundurliðuð þannig:

1. Miskabætur skv. 26. gr. skaðabótalaga nr. 50/1993 250.000 krónur

2. Útlagður kostnaður vegna læknisþjónustu 9.900 krónur

Krafa um bætur vegna útlagðs kostnaðar vegna læknisþjónustu er studd viðeigandi gögnum og verður dæmd eins og hún er fram sett. Með hliðsjón af dómaframkvæmd þykja miskabætur hæfilega ákveðnar 90.000 krónur. Jafnframt krefst brotaþoli málskostnaðar sér að skaðlausu og ber að dæma ákærða til að greiða kostnað við að halda fram bótakröfu, 94.407 krónur. Verður ákærði dæmdur til að greiða V-kk-þgf S-kk-þgf J-kk-þgf 194.407 krónur, sem beri vexti sem í dómsorði greinir.

Ákærði greiði málsvarnarþóknun skipaðs verjanda síns, H-kk-ef M-kk-ef hrl., 62.750 krónur að meðtöldum virðisaukaskatti. Ákærði greiði 27.000 krónur í annan sakarkostnað.

Af hálfu ákæruvaldsins flutti málið D-kvk-nf Ö-kvk-nf V-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Fresta skal ákvörðun refsingar ákærða, D-kk-ef R-kk-ef J-kk-ef, og hún falla niður að liðnum tveimur árum frá birtingu dóms þessa haldi ákærði almennt skilorð samkvæmt 57. gr. almennra hegningarlaga.

Ákærði greiði V-kk-þgf S-kk-þgf J-kk-þgf 194.407 krónur með vöxtum samkvæmt 8. gr. laga um vexti og verðtryggingu nr. 38/2001 frá 22. ágúst 2010 til 28. október 2011, en dráttarvöxtum samkvæmt 9. gr., sbr. 1. mgr. 6. gr. sömu laga frá þeim degi til greiðsludags.

Ákærði greiði málsvarnarþóknun skipaðs verjanda síns, H-kk-ef M-kk-ef hrl., 62.750 krónur. Ákærði greiði 27.600 krónur í annan sakarkostnað.

R-kvk-nf H-kvk-nf.